রাজিয়া বানু
রাজিয়া বানু (২৪ জুন ১৯২৬ - ১০ মে ১৯৯৮) একজন বাংলাদেশি রাজনীতিবিদ ছিলেন। তিনি বাংলাদেশের সংবিধান রচনা কমিটির একমাত্র নারী সদস্য। ছিলেন প্রথম জাতীয় সংসদের সংরক্ষিত মহিলা আসনের (আসন-৪) সংসদ সদস্য। এর আগে তিনি পূর্ব পাকিস্তান জাতীয় পরিষদের সংরক্ষিত নারী আসনের ৭ থেকে মনোনীত সদস্য ছিলেন। তিনি ১৯৫৪ সালে পূর্ব পাকিস্তান আইন পরিষদের সদস্য নির্বাচিত ছিলেন। ১৯৫৮ সাল পর্যন্ত তিনি ছিলেন পূর্ব পাকিস্তান আইন পরিষদের শিক্ষা বিষয়ক সংসদীয় সচিব। ১৯৭০ সালে তিনি পাকিস্তান জাতীয় পরিষদে আওয়ামী লীগের সংরক্ষিত নারি আসনের এমএনএ ছিলেন। তিনি শেরে-এ-বাংলা এ কে ফজলুল হকের নাতনি।